Валерий Тарасов

Валерий  Тарасов (1 сентябрь 1942 ел) — совет һәм Россия галиме-географ, педагог. Уссурийск дәүләт педагогия институтының (1983-2008) ректоры. Уссурийск шәһәренең мактаулы гражданы. Педагогия һәм социаль фәннәр академиясенең һәм Яшәү эшчәнлегенең хәвефсезлек экологиясе халыкара академиясенең мөхбир әгъзасы, Педагогия белеме халыкара академиясенең Ерак Көнчыгыш бүлеге президенты

 Биографиясе 
Тарасов Валерий Иванович 1942 елның 1 сентябрендә  Владивостокта туган

1965 елның февралендә Ерак Көнчыгыш дәүләт университетының геофизика факультетын «инженер-гидролог» белгечлеге  буенча тәмамлый. Совет Армиясендә хезмәт итә, аннан соң Камчатка гидрометеохезмәт идарәсендә һәм Благовещенскидагы гидрометеообсерваториядә  инженер-гидролог, экспедиция начальнигы булып эшли. ВЛКСМ-ның Благовещенск шәһәр комитетының икенче секретаре.

1972 елдан Ерак Көнчыгыш дәүләт университетында (ЕКДУ) эшли: ассистент, укытучы, өлкән  укытучы, коры җир гидрология кафедрасы мөдире, ЕКДУ география факультеты деканы. Берничә ел Югары гидрометеорология белеме буенча фәнни-методик советы президиумына һәм ССРБ Югары белем министрлыгы  карамагында География буенча фәнни-техник советка керә.

1983 елдан  2008 елга кадәр В. И. Тарасов Уссурийск дәүләт педагогия институтында (УДПИ) ректор булып эшли. Ул  эшләгән чорда УДПИ-да дүрт яңа факультет, унбер кафедра, уналты белгеч буенча аспирантура ачыла, утыз яңа белем бирү программасы кертелә, Владивостокта УДПИ-ның вәкиллеге һәм докторлык диссертацияләрен яклау буенча вузлар арасындагы ике махсуслашкан совет ачыла. Институтның матди базасы сизелерлек ныгый: уку корпусы, укытучылар өчен торак йорт, агробиостанция төзелә, физик культура факультеты өчен спорт комплексы, стадион сатып алына, заманча полиграфия базасы булдырыла, Компьютерлар белән җиһазландыру буенча УДПИ Тарасов вакытында Россия югары уку йортлары арасында беренче урыннарның берсен били.

Әлеге вакытта профессор булып эшли, Уссурийскида ЕКДУ филиалының баш белгече. 1990 елдан  шулай ук Бөтенрусия «Белем» җәмгыятенең Уссурийск кала бүлекчәсе рәисе булып эшли. 70 тән артык гыйльми хезмәт авторы, шул исәптән ике монографиясе бар.

 Шәхси тормышы 
Өйләнгән, ике улы һәм кызы, шулай ук өч оныгы бар. Спорт һәм әдәбият белән мавыга: элек бокс, баскетбол, гандбол, теннис белән шөгыльләнгән. ЕКДУда  баскетбол һәм гандбол җыелма командаларында катнашкан.

 Бүләкләре 

 Дуслык ордены (1998)
 «Хезмәт ветераны» медале
 "Владимир Ильич Ленинның тууына 100 ел тулу уңаеннан»медале
 Россия Федерациясе югары мәктәбенең атказанган хезмәткәре
 Россия Федерациясенең мактаулы  югары һөнәри белем бирү хезмәткәре
 Халык мәгарифе алдынгысы
 Социалистик ярышта җиңүче
 «Бөтенсоюз „Белем“ җәмгыяте идарәсендә актив эшчәнлеге өчен» билгесе
 Приморье крае Губернаторы премиясе (1999)
 Уссурийск шәһәренең мактаулы гражданы (1999)

 Библиография 

 Тарасов В. И. Дефициты водопотребления культур соево-зеpнового севооборота в Амурской области и возможности их покрытия бытовым стоком. ВНИГМИ Обнинск,1977.
 Тарасов В. И. Методика расчета оросительной способности незаpегулиpованных стоков водотоков (на пpимеpе Амурской области);
 Тарасов В. И. Определение оросительной способности незаpегулиpованного стока малых рек Амурской области. Мелиорация и водное хозяйство. Серия I. Орошение и оросительные системы. Экспpесс-инфоpмация, Москва. 1984;
 Тарасов В. И. Геогpафо-гидpологический метод исследования и расчета стока. Материалы научной конференции по проблемам гидрологии рек зоны БАМ и Дальнего Востока. Ленинград, Гидpомеоиздат,1986 г.
 Тарасов В. И. «Гидросфера». Учебное пособие. Владивосток: издательство Дальневосточного университета, 2004.

 Сылтамалар 

 Биография на сайте Думы Уссурийск 
 Биография на сайте Школы педагогики ДФУ 
 Энциклопедия "Известные ученые"
 Ректор Тарасов попал в две десятки // Электронная версия газеты "Владивосток" №1434 от 26 сент. Ике мең өч

Төркем:Россия вузлары укытучылары
Төркем:1 сентябрь көнне туганнар
Төркем:1942 елда туганнар
Төркем:Википедия:Замандашлар биографиясе
Төркем:Әлифба буенча шәхесләр
Төркем:География фәннәре кандидатлары
Төркем:Дуслык ордены (Россия) кавалерлары
Төркем:РФ югары һөнәри мәгарифенең мактаулы хезмәткәрләре
Төркем:Россиянең шәрәфле югары һөнәри белем бирү хезмәткәрләре
Төркем:Википедия:Викимәгълүмат элементы параметрларына өстенлек бирелгән мәкаләләр
Төркем:Россиядә туганнар